ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

CONSILIUL LOCAL
P R O I E C T
H O T Ă R Â R E

privind aprobarea finalizării și închiderii proiectului 

 „Construire insule ecologice digitalizate în Municipiul Câmpulung Moldovenesc”, cod proiect C3I1B0122000052, finanțat în cadrul Planului Național de Redresare și Reziliență prin apelul nr. 

 PNRR/2022/C3/S/I.1.B, a indicatorilor tehnico-economici finali realizați
precum și asigurarea sustenabilității investiției
Consiliul Local al municipiului Câmpulung Moldovenesc, întrunit în şedinţa ordinară din 29 octombrie 2026;



Având în vedere:


- Referatul de aprobare a Primarului municipiului Câmpulung Moldovenesc înregistrat la nr.____ din ______ 2026;


- Raportul de specialitate al Direcției tehnice și urbanism din cadrul Primăriei municipiului Câmpulung Moldovenesc,  înregistrat la nr. ______ din ________ 2026;

- Raportul de specialitate al Direcției economice din cadrul Primăriei municipiului Câmpulung Moldovenesc,  înregistrat la nr. ______ din ________ 2026;

- Raportul de specialitate Compartimentului juridic din cadrul Primăriei municipiului Câmpulung Moldovenesc,  înregistrat la nr. ______ din ________ 2026;


- Raportul de specialitate al Direcția Poliția Locală - Compartiment protecția mediului, înregistrat la nr. ______ din ________ 2026;


- Hotărârea Consiliului local nr. 97 din data de 16.09.2022 privind implemetarea proiectului proiectului „Construire insule ecologice digitalizate în Municipiul Câmpulung Moldovenesc”


- Contractul de finanțare nr.  C3I1B0122000052  din data de 27.02.2023, încheiat între Ministerul Mediului, Apelor și Pădurilor, în calitate de finanțator și Unitatea Administrativ Teritorială Municipiul Câmpulung Moldovenesc, în calitate de beneficiar;

- Hotărârea Consiliului local nr. 68 din data de 15.06.2023 pentru completarea Hotărârii Consiliului Local nr. 97 din data de 16.09.2022 privind implemetarea proiectului „Construire insule ecologice digitalizate în Municipiul Câmpulung Moldovenesc”


- Proces verbal recepție cantitativă, calitativă și de punere în funcțiune nr. 38309 din data de 05.12.2024 și Procesul-verbal recepție finală nr. 39283 din data de 05.12.2024;

- Ghidului specific privind regulile și condițiile aplicabile finanțării din fondurile europene aferente Planului national de redresare și reziliență în cadrul apelului de proiecte PNRR/2022/C3/S/I.1.B

- Adresa nr. 86539/20.10.2026 a Ministerul Mediului, Apelor și Pădurilor, prin Direcția Generală PNRR, înregistrată la nr. 36246 din 21.10.2026.

Ținând cont de faptul că activitățile prevăzute în cadrul proiectului au fost realizate, investiția a fost finalizată, iar obiectivele și indicatorii asumați prin Contractul de finanțare au fost îndepliniți, în conformitate cu prevederile contractuale și cu documentele programului de finanțare,


Luând în considerare necesitatea asigurării menținerii investiției, a funcționalității acesteia și a rezultatelor proiectului pe perioada de sustenabilitate/durabilitate prevăzută de Contractul de finanțare,

În temeiul art. 129 alin. (2) lit. b) și lit. d), alin. (4) lit. a) și g), alin. (7) lit. i), lit. k) și lit. n) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

H O T Ă R Ă Ş T E:

Art. 1. Se aprobă finalizarea proiectului cu titlul „Construire insule ecologice digitalizate în Municipiul Câmpulung Moldovenesc”, cod proiect C3I1B0122000052, implementat de Unitatea Administrativ Teritorială Municipiul Câmpulung Moldovenesc în cadrul Componentei C3: Managementul Deșeurilor, Investiția I1. Dezvoltarea, modernizarea și completarea sistemelor de management integrat al deșeurilor municipale la nivel de județ sau la nivel de orașe/comune Subinvestiția I1.B “Construirea de insule ecologice digitalizate”, în localitatea Municipiul Câmpulung Moldovenesc, județul Suceava.

Art. 2. Se ia act de Procesul verbal recepție de cantitativă, calitativă și de punere în funcțiune nr. 38309/05.12.2024 și de Procesul-verbal recepție finală nr. 39283/05.12.2024 care atestă finalizarea obiectivului de investiții.
Art. 3. Se aprobă indicatorii tehnico-economici finali realizați ai obiectivului de investiție, prevăzuți în anexa care face parte integrantă din prezenta hotărâre.
Art. 4. Se aprobă Valoarea Totală Finală a proiectului, rezultată în urma implementării, în sumă de 1.618.016,5 lei (cu TVA), din care :

Valoare eligibilă asigurată din fonduri europene PNRR și buget de stat: 1.339.850 lei;
Valoare neeligibilă suportată din bugetul local: 19.500 lei;
Valoarea TVA eligibil 254.571,50 lei;

Valoare TVA neeligibil 4.095 lei.
Art. 5. (1) Unitatea Administrativ Teritorială Municipiul Câmpulung Moldovenesc, în calitate de Beneficiar, se obligă să asigure sustenabilitatea proiectului pe o perioadă de minim 5 ani, în conformitate cu prevederile art. 32 alin. (1) al Legii nr. 183/2026 privind închiderea operațională și financiară a Planului național de redresare și reziliență.


              (2) În perioada de monitorizare a sustenabilității, Unitatea Administrativ Teritorială Municipiul Câmpulung Moldovenesc va menține destinația obiectivului realizat, va asigura exploatarea, întreținerea și mentenanța acestuia din resurse proprii sau prin operatori autorizați și nu va realiza modificări de natură să afecteze caracterul sau condițiile de finanțare ale proiectului.

Art. 6. Se aprobă finanțarea din bugetul local pentru toate cheltuielile de funcționare, administrare, întreținere și reparații curente/capitale aferente obiectivului de investiții pe toată perioada de sustenabilitate menționată la art. 5.

Art. 7. Se mandatează Reprezentantul legal al Unitatății Administrativ Teritoriale Municipiul Câmpulung Moldovenesc Negură Mihăiță, prin aparatul de specialitate și structurile responsabile, să întreprindă toate demersurile pentru: 
-  îndeplinirea formalităților privind finalizarea și închiderea proiectului;   

- transmiterea către autoritatea finanțatoare a documentelor necesare închiderii proiectului;  

- îndeplinirea obligațiilor de monitorizare și raportare post-implementare;  

- asigurarea sustenabilității/durabilității investiției și a rezultatelor proiectului.

Art. 8. Prezenta hotărâre constituie document administrativ privind aprobarea finalizării, închiderii proiectului și asigurarea sustenabilității investiției, în vederea îndeplinirii obligațiilor asumate prin Contractul de finanțare.
Art.9. Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

INIŢIATOR,

Primar,
Negură Mihăiţă

